नई दिल्ली. पाकिस्तान और चीन ने बीते एक साल में 10 से लेकर 20 की संख्या में अपने परमाणु हथियार बढ़ा लिए हैं। दोनों देश तेजी से परमाणु हथियारों की तादाद बढ़ाते जा रहे हैं। हथियारों के निर्माण और उनकी खरीद फरोख्त पर नजर रखने वाली स्वीडन की कंपनी सिपरी ने हाल ही में जारी अपनी रिपोर्ट में यह दावा किया है। इस रिपोर्ट के मुताबिक भारत भी परमाणु हथियारों की होड़ में पाकिस्तान से कड़ा मुकाबला कर रहा है। 2013 में भारत ने भी अपने परमाणु हथियारों की संख्या में 10 की बढ़ोतरी की। 2013 में भारत के पास 90-110, पाकिस्तान के पास 110-120 और चीन के पास 250 परमाणु हथियार हैं। जबकि फ्रांस के पास 300, ब्रिटेन के पास 225 और इजराइल के पास ऐसे 80 हथियार हैं। सिर्फ रूस और अमेरिका ही ऐसे दो देश हैं जो अपने परमाणु हथियारों की संख्या घटा रहे हैं। यही वजह है कि पूरी दुनिया में 2012 में जहां करीब 19000 परमाणु हथियार थे, वहीं 2013 में उनकी तादाद घटकर 17265 हो गई है।
चीन और पाकिस्तान के ऐसे ही नापाक इरादों
को देखते हुए भारत ने भी अपनी कमर कसनी शुरू कर दी है। अगले वर्ष के आखिर तक भारतीय लड़ाकू विमानों को स्वदेश निर्मित ‘ग्लाइड बम’ से लैस किया जा सकता है जिनसे पूरी सटीकता के साथ लक्ष्य पर निशाना साधा जा सकेगा। देश में इस तरह के पहले ‘ग्लाइड बम’ का विकास रक्षा अनुसंधान और विकास संगठन (डीआरडीओ) कर रहा है जो भारत की हमले की क्षमताओं को बढ़ाएगा।
डीआरडीओ के निवर्तमान अध्यक्ष वीके सारस्वत ने कहा, ‘हम ग्लाइड बम का विकास कर रहे हैं जिन्हें वायुसेना के विमान से गिराकर निर्देशित करने की प्रणाली का प्रयोग करते हुए मनचाहे लक्ष्य की ओर दागा जा सकता है।’ उन्होंने कहा कि इस तरह की क्षमता पाकर वायुसेना के पायलट अभीष्ट लक्ष्यों को भेदने के लिए बम गिरा सकेंगे और यह बम की विध्वंस क्षमता का दायरा बढ़ाने में मददगार होगी।
दो बमों का सफल परीक्षण
डीआरडीओ इस तरह के बमों के दो परीक्षण सफलतापूर्वक कर चुका है और इस साल और भी परीक्षण करने की योजना है। सारस्वत ने कहा, ‘इस साल के आखिर तक हम ग्लाइड बमों के सभी परीक्षणों को पूरा करना चाहते हैं जिसके बाद इसे वायु सेना को दिया जाएगा।’
आगे है इसकी तैयारी
डीआरडीओ इंटरसेप्टर मिसाइल भी बना रहा है। यह ट्रायल फेज में है। सारस्वत के अनुसार डीआरडीओ इसके साथ ही रेडियोधर्मिता रोधी मिसाइल भी विकसित करने की प्रक्रिया में है जो दुश्मन की अग्रिम चेतावनी प्रणाली को नष्ट करके सशस्त्र बलों की मारक क्षमताओं में इजाफा करेगी। इस तरह की मिसाइलों को सुखोई लड़ाकू विमानों सु-30 एमकेआई पर लगाया जा सकेगा।
बीते 24 घंटे की खास खबरें
आदतन जिद्दी हैं श्रीनिवासन, गे बेटे पर भी नहीं किया रहम
अब कटरा तक जाएगी ट्रेन, आसान होगी वैष्णो देवी यात्रा
फिक्सिंग में फंसे अंकित ने नेहा संग रचाई शादी
छत्तीसगढ़ में लाल आतंक: कांग्रेसी नेताओं के काफिले में ही था कोई भेदिया!
जानिए, बीसीसीआई की मीटिंग में कब, क्यों, कैसे हुई फिक्सिंग!
शादी की 40वीं सालगिरह पर अकेले ही यादों में डूबे अमिताभ
राजकपूर की पुण्यतिथि पर लौटीं उनकी पत्नी, बेटी के कैंसर का इलाज शुरू
PHOTOS: टॉप मॉडल हेदी क्लम के शो में अचानक कूद पड़ी दो टॉपलेस युवतियां
तुर्की में हजारों लोगों पर कहर बनकर टूटी पुलिस और रोने पर कर दिया मजबूर
चीन अमेरिका में तनातनी, ईरान पर भी लगाया प्रतिबंध
गे सेक्स से मोहभंग करने वाले APP पर मचा बवाल
गड़बड़झाले के 'गेम' में धोनी का भी नाम, बिंद्रा का खुलासा- रात भर लड़की के साथ रहा था एक...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva